b'\n_START_ARTICLE_\nMETAR\n_START_PARAGRAPH_\nMETAR (angl. Meteorological Aerodrome Report, Oro uosto metereologinis prane\xc5\xa1imas) \xe2\x88\x92 prane\xc5\xa1imo forma apie metereologines s\xc4\x85lygas oro uostuose. Su METAR or\xc5\xb3 prane\xc5\xa1imais susipa\xc5\xbe\xc4\xafsta orlaivi\xc5\xb3 pilotai pasirengimo skryd\xc5\xbeiui metu. Taip pat METAR prane\xc5\xa1imai yra naudojami meteorolog\xc5\xb3, kurie naudoja apibendrint\xc4\x85 METAR informacij\xc4\x85 or\xc5\xb3 prognozi\xc5\xb3 sudarymui._NEWLINE_Kodin\xc4\x97 METAR informacija yra labiausiai paplit\xc4\x99s faktini\xc5\xb3 oro s\xc4\x85lyg\xc5\xb3 duomen\xc5\xb3 perdavimo b\xc5\xabdas. Ji yra standartizuota ICAO, kas leid\xc5\xbeia \xc5\xa1iuos prane\xc5\xa1imus suprasti visame pasaulyje.\n_START_SECTION_\nPavadinimas\n_START_PARAGRAPH_\nJungtini\xc5\xb3 Valstij\xc5\xb3\xc2\xa0 Federalin\xc4\x97 aviacijos administracija (FAA) METAR apibr\xc4\x97\xc5\xbeim\xc4\x85 i\xc5\xa1d\xc4\x97st\xc4\x97 \xe2\x80\x9eAeronautikos informacijos vadove\xe2\x80\x9c kaip aviacijos rutinos or\xc5\xb3 prane\xc5\xa1imas.\n_START_SECTION_\nKilm\xc4\x97\n_START_PARAGRAPH_\nMETAR duomenys paprastai ateina i\xc5\xa1 oro uost\xc5\xb3 ir nuolatini\xc5\xb3 or\xc5\xb3 steb\xc4\x97jimo sto\xc4\x8di\xc5\xb3. Duomenys generuojami kas pusvaland\xc4\xaf arba kas valand\xc4\x85. Jeigu oro s\xc4\x85lygos stipriai kei\xc4\x8diasi, papildomi duomenys pateikiami atskiri METAR prane\xc5\xa1imai, su specialiu (SPECI) \xc5\xbeenklu. Kai kurie METAR duomenys sugeneruojami automati\xc5\xa1kai. Jie yra sugeneruojami automatin\xc4\x97se oro uost\xc5\xb3 meteorologin\xc4\x97se stotyse, \xc4\xafsik\xc5\xabrusiose oro uostuose, karo baz\xc4\x97se ir kitur. Prane\xc5\xa1imai gali b\xc5\xabti pateikiami rankiniu b\xc5\xabdu, stebint profesionaliems steb\xc4\x97tojams arba sinoptikams.\n_START_SECTION_\nIstorija\n_START_PARAGRAPH_\nMETAR formatas buvo pristatytas 1968\xc2\xa0m. sausio 1 d. tarptautiniu mastu ir nuo tada buvo ne kart\xc4\x85 modifikuotas. \xc5\xa0iaur\xc4\x97s Amerikos valstyb\xc4\x97s liko naudoti nuosav\xc4\x85 matavim\xc5\xb3 metodik\xc4\x85, vadinam\xc4\x85 Surface Weather Observation (SAO) iki 1996\xc2\xa0m. bir\xc5\xbeelio 1 d. Pereiti prie pasaulinio standarto buvo sutarta 1989\xc2\xa0m. \xc5\xbdenevos susitarimu.\n_START_SECTION_\nMETAR pateikiama informacija\n_START_PARAGRAPH_\nPaprastai METAR prane\xc5\xa1im\xc4\x85 sudaro temperat\xc5\xabros, rasos ta\xc5\xa1ko, v\xc4\x97jo krypties ir grei\xc4\x8dio, krituli\xc5\xb3, debesuotumo, debes\xc5\xb3 auk\xc5\xa1\xc4\x8dio, matomumo ir atmosferos sl\xc4\x97gio duomenys. METAR prane\xc5\xa1ime taip pat gali b\xc5\xabti pateikiami krituli\xc5\xb3 kiekio, \xc5\xbeaibavim\xc5\xb3 ir kita susijusi informacija, kuri gali b\xc5\xabti naudinga pilotams._NEWLINE_Papildomai, nedidelio periodo or\xc5\xb3 prognoz\xc4\x97, pavadinimu TREND, gali b\xc5\xabti pateikiama METAR prane\xc5\xa1imo gale, apimant galimus or\xc5\xb3 pasikeitimus per ateinan\xc4\x8dias dvi valandas nuo prane\xc5\xa1imo paskelbimo. Jie b\xc5\xabna tokio pat formato kaip ir TAF formatas.\xc2\xa0\n_START_SECTION_\nReguliavimas\n_START_PARAGRAPH_\nMETAR kod\xc4\x85 nustato Pasaulin\xc4\x97 meteorologijos organizacija, kartu su Tarptautine civilin\xc4\x97s aviacijos organizacija.\n_START_SECTION_\nMETAR konvencijos\n_START_PARAGRAPH_\nNors METAR prane\xc5\xa1im\xc5\xb3 bendrasis formatas yra pasaulinis standartas. \xc5\xa0iaur\xc4\x97s Amerikoje pateikiami formatai kiek skiriasi. \xc5\xbdemiau pateiktuose pavyzd\xc5\xbeiuose pateikiami \xc5\xa1ie skirtumai.'